CELEX: 62017TN0361
Language: ro
Date: 2017-06-06 00:00:00
Title: Cauza T-361/17: Acțiune introdusă la 6 iunie 2017 – Eco-Bat Technologies și alții/Comisia

25.9.2017   
            
            
               RO
            
            
               Jurnalul Oficial al Uniunii Europene
            
            
               C 318/13
            
         Acțiune introdusă la 6 iunie 2017 – Eco-Bat Technologies și alții/Comisia
   (Cauza T-361/17)
   (2017/C 318/18)
   Limba de procedură: engleza
   
      Părțile
   
   
      Reclamante: Eco-Bat Technologies Ltd (Matlock, Regatul Unit), Berzelius Metall GmbH (Braubach, Germania) și Société Traitements Chimiques des Métaux (STCM) (Bazoches-les-Gallerandes, Franța) (reprezentanți: M. Brealey, QC, I. Vandenborre și S. Dionnet, avocați)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               anularea articolului 2 alineatul (1) litera (b) din Decizia C(2017) 900 final a Comisiei, astfel cum a fost modificată în data de 6 aprilie 2017 prin Decizia C(2017)2223 final din 6 aprilie 2017 în Cazul AT.40018 – Reciclarea bateriilor pentru autovehicule și reducerea corespunzătoare a amenzii aplicate reclamantelor pentru a lua în considerare o valoare reprezentativă a achizițiilor în perioada de încălcare și durata corectă a participării reclamantelor la manifestări ale încălcării în Franța și eliminarea creșterii de 10 % bazată pe aplicarea punctului 37 din Orientări (1); și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantele invocă șapte motive.
   
               1.
            
            
               Primul motiv întemeiat pe încălcarea de către Comisie a principiului bunei administrări și a dreptului de apărare al reclamantelor prin identificarea valorii achizițiilor reclamantelor pe baza căreia se calculează amenda pentru prima dată în decizia atacată.
            
         
               2.
            
            
               Al doilea motiv întemeiat pe încălcarea de către Comisie a principiului proporționalității prin utilizarea valorii achizițiilor reclamantelor din 2011 drept referință la calculul amenzii.
            
         
               3.
            
            
               Al treilea motiv întemeiat pe încălcarea de către Comisie a principiilor răspunderii personale, egalității de tratament și proporționalității și a obligației de motivare prin neluarea în calcul a implicării mai limitate a reclamantelor în manifestările cartelului în Franța.
            
         
               4.
            
            
               Al patrulea motiv întemeiat pe încălcarea de către Comisie a obligației de motivare și a principiului securității juridice și a principiului încrederii legitime întrucât nu a justificat în mod adecvat aplicarea punctului 37 din Orientări și creșterea exactă a amenzii aplicate.
            
         
               5.
            
            
               Al cincilea motiv întemeiat pe încălcarea de către Comisie a principiilor proporționalității și egalității de tratament prin tratarea înțelegerilor privind achizițiile diferit de înțelegerile privind vânzările.
            
         
               6.
            
            
               Al șaselea motiv întemeiat pe încălcarea de către Comisie a dreptului la apărare al reclamantelor prin aplicarea creșterii amenzii în temeiul punctului 37 din Orientări fără menționarea acesteia în comunicarea privind obiecțiunile și prin omiterea emiterii unei comunicări suplimentare privind obiecțiunile și a organizării unei noi audieri.
            
         
               7.
            
            
               Al șaptelea motiv întemeiat pe încălcarea de către Comisie a principiului bunei administrări prin faptul că nu și-a exprimat intenția de a aplica punctul 37 din Orientări într-un stadiu anterior al procedurii administrative.
            
         
      (1)  Orientări privind calcularea amenzilor aplicate în temeiul articolului 23 alineatul (2) litera (a) din Regulamentul (CE) nr. 1/2003 (JO 2006, C 210, p. 2, Ediție specială, 08/vol. 4, p. 264).